lipu tenpo 


nanpa lawa 


o 


jan pali 


jan Alonola + soweli Eli + jan Kasape 
+ jan Ke Tami + jan Nikola + jan Nowa 


+ jan Sonatan li toki. 


jan Alonola + jan Kasape + jan Ke Tami 
+ waso seli li alasa e pakala toki. 


jan Alonola + soweli Eli + jan Ke Tami 


li sitelen. 


jan Simo li sitelen e sitelen sinpin. 


jan Kasape li sijelo e lipu. 


jan Alipi + jan Alonola + jan Sonatan 


li lawa e kulupu. 


o kama pona 

lon lipu tenpo! 
tenpo pini lili la 
mi pali e seme? 
tenpo kulupu pi 
toki pona lon 

ma Elopa la jan 
pali pi lipu tenpo 
li kulupu. mi mute 
li toki pona li musi 
li toki e ijo suli. ijo 
ni li seme? 

o lukin e toki kama 
o kama sona! 


kin la o kama sona 
e tomo lawa Tosi 

e lawa poki sin 

e ijo ante kin 
kepeken lipu tenpo! 


- jan Sonatan 


kulupu 


pilin 


sona 


musi 


w 


Q 


10 


11 


13 
14 
15 


15 


tenpo kulupu 
pi lipu tenpo 


toki lawa 
pi lipu tenpo 


lawa poki sin 


tomo lawa 
pi ma Tosi 


toki pakala 


o pali 
e telo kili jelo 


toki Sonko 
li kama toki lon 


sona pi ken ala 


toki lawa tu 
toki musi aku 
seme li mi 


kijetesantakalu o 


lipu ni li tan kulupu 


lipu tenpo e.V. - 


kulupu ni li lon ma Aken - 


ona li lon ma Tosi - 


mi pana e lipu ni 


lon tenpo nanpa 2024 - 


tenpo 
kulupu Di lipu 
tenpo 
tan jan Sonatan 

tan jan Alonola 


=» tenpo pini lili la jan mute pi toki pona 


li kulupu tan ni: jan Ke Tami li open e tenpo 
kulupu pi toki pona pi ma Elopa. tenpo sike 
tu pini la tenpo kulupu li lon ma tomo Win 
lon ma Eselasi li lon ma tomo Mase lon ma 
Netelan. tenpo sike ni la ona li lon ma tomo 


Pelin lon ma Tosi. 


ma tomo Pelin la tenpo kulupu pi lipu tenpo 
li lon. jan pali mute pi lipu tenpo li kulupu 
lon tomo moku. jan pali ante li kama lon 
kulupu ni kepeken linluwi. jan mute li lon la 
jan li ken toki li ken anu e ijo pi lipu tenpo. 


o kama sona e ijo ni. 


tenpo sike pini la jan ni li open e kulupu pi 
lawa Tosi pi lipu tenpo: jan Kekan San en 
jan Sonja en jan Eli en jan Alipi en jan 
Alonola en jan Simo en jan Ke Tami en jan 
Sonatan. kulupu ni la jan sin tu wan 

li kama: jan Kasape en waso seli en jan 
Simiman. ni la jan luka luka wan li lon 


kulupu ni pi lipu tenpo. 


tenpo pini la jan Sonatan en jan Alonola 

li jan lawa kulupu. kulupu pi lipu tenpo 

li ken toki e wile ona lon tenpo kulupu. ona 
li toki e ni: jan lawa tu wan o lon. jan 
Sonatan en jan Alonola o awen lawa. jan 


Alipi o kama lawa kin. jan Alipi o lawa pona! 


kulupu + 3 


kin la jan Sonatan en jan Alonola li toki e ni: 
jan pali pi lipu tenpo o, sina pali pona. suli 
la jan ni li pali mute pona lon tenpo sike 
pini: 

jan Alipi li open pana e lipu tenpo 

tawa jan ante li toki e lipu tenpo lon 

linluwi. 


jan Alonola li lawa e kulupu 
li sitelen e sitelen li sitelen e toki 
tawa lipu tenpo. 


jan Juwan li pali e lipu linluwi 
li weka e pakala toki. 


jan Kasape li pali e selo lipu li pali 
e ijo mute ante. 


jan Ke Tami li sitelen pona e sitelen 
li sitelen kin e toki mute. 


jan Simo li sitelen e sitelen sinpin 
pona pi lipu tenpo. 


jan Sonatan li lawa e kulupu 
li sitelen e toki tawa lipu tenpo. 


jan Peja li awen e lipu linluwi. 


jan Eli li weka tan pali pi lipu tenpo. 
taso ona li pona kin a! 


taso jan ante mute kin li pali pona e lipu 


tenpo. sina ale li pona kin tawa mi mute! 


kin la mani mute li lon tan esun lipu. ni la mi 
ale li wile pana e mani ni tawa ijo pona. 
nanpa wan la mi pana e ona tawa pali lipu. 
mani ante li ken tawa ijo pona pi toki pona. 
taso ijo pona seme? len en lipu suli li en ijo 
pona mute li ken. pali en mani pi lipu tenpo 
la sina wile e ijo pona seme? o kama jan pali 
pi lipu tenpo o toki tawa mi. kulupu o awen 


pali pona! I 


4 - kulupu 


tokilawa — 
pi lipu tenpo © 


tan jan Kasape 
sitelen li tan jan Alonola 


kulupu pi lipu tenpo li kama lon ma Tosi - 
ni li wawa e ona - taso ona o pali e wile pi 
kulupu Tosi + mi toki pona e wile ni mute - 


1 kulupu li seme 

nimi kulupu li «lipu tenpo» - tenpo lili kama 
la kulupu Tosi li nimi «lipu tenpo e.V.» 

e ona - kulupu li lon ma Aken - ma ni li lon 
ma Tosi: 


2 kulupu o pali e seme 

kulupu li alasa e alasa pona taso : alasa 
kulupu li pona lon wile pi kulupu Tosi - 
kulupu li alasa e ni : jan mute li sona e toki 
pona e musi pi toki pona e kulupu pi toki 
pona - tawa ni la kulupu li pali e lipu tenpo - 
jan ali li ken oko e ona - kulupu o alasa ala 
wawa e ona taso - kin kulupu li pana e wawa 
la wawa ni o tawa alasa ona taso - 


3 seme la jan li kama lon kulupu 

jan ali li ken kama lon kulupu - jan li wile lon 
kulupu la ona o toki sitelen e ni tawa lawa 
kulupu : taso jan sin li wile lon kulupu la 
mama ona o toki sitelen e ni tawa lawa 
kulupu - ni la lawa kulupu li ken lon anu lon 
ala e jan - ona li ken pali e wile ona : 


4 semela jan li pini lon kulupu 

jan li kama moli la ona li pini lon kulupu - jan 
li wile lon ala kulupu la ona o toki sitelen 

e ni tawa lawa kulupu - ni la ona li pini lon 
kulupu + kulupu kin li ken pini e jan - ni li ken 
lon tenpo toki kulupu taso - jan li pali e pali 


ike suli tawa kulupu la kulupu li ken pini 

e ona - kin jan li toki ala anu pali ala tawa 
kulupu lon tenpo suli la kulupu li toki 
sitelen e ni tawa ona la jan ni li awen toki 
ala anu pali ala la kulupu li ken pini e ona + 
kulupu li ken pini e jan la kulupu o toki 

e wile ona : jan mute li wile pini e jan ni la 
ona li pini lon kulupu - 


5 jan kulupu 

jan li lon kulupu la ona li ken kepeken pana 
kulupu li ken lon tenpo toki kulupu : lon 
tenpo toki kulupu la jan ali li wawa sama - 
jan li lon kulupu la ona o alasa e alasa 
kulupu? - kin jan o alasa awen e kulupu - 


6 seme li ken ante e kulupu 
lawa kulupu taso en tenpo toki kulupu taso? 
li ken ante e kulupu - 


7 lawa kulupu 

lawa kulupu o jo e jan wan anu jan tu anu 
jan san? - jan pi lawa kulupu li toki la ni 

li sama ni : kulupu li toki e toki ona - 


8 lawa kulupu o pali e seme 

lawa kulupu li pali kepeken wawa kulupu - 
lawa kulupu li kama e tenpo toki kulupu 

li pali tawa ona : lawa kulupu o toki e pali 
wile ali pi tenpo toki kulupu - tenpo toki 
kulupu li wile e pali ken la lawa kulupu 

o pali e ona - lawa kulupu o sona e wawa ali 
kulupu o pali e toki sitelen pi tenpo sike - 
lon ona la lawa kulupu o toki e wawa kulupu 


e pali suli ali kulupu - jan li wile lon kulupu 
la lawa kulupu li lon anu lon ala e ona + 


9 seme la lawa kulupu li kama 
kulupu o pana e jan tawa lawa kulupu - 
kulupu li wile e jan la tawa jan wan ali la 
kulupu o toki e ni : jan ni o lon ala lon lawa 
kulupu - jan li kama lon lawa kulupu la ona 
li awen lon lawa kulupu lon tenpo sike tu - 
taso kulupu li wile weka e ona lon tenpo 
ante la ona o toki e ni lon tenpo toki 
kulupu - jan li lon lawa kulupu la ona o lon 
kulupu - jan li pini lon kulupu la ona li pini 
lon lawa kulupu - 


10 lawa kulupu li toki seme 

e wile ona 
lawa kulupu li wile toki la ona o toki : jan 
mute pi lawa kulupu li lon tenpo toki pi lawa 
kulupu la lawa kulupu li ken toki e wile ona - 
ona li toki e pali ken + jan mute lon li wile 
e pali ken ni la pali ken li kama pali - ante la 
pali ken li pali ala + pali ken ali o sitelen lon 
sitelen pi tenpo toki - 


11 tenpo toki kulupu o pali e seme 
tenpo toki kulupu li ken ante e kulupu - ken 
la kulupu li wile ante e alasa kulupu anu 
lawa kulupu + ken la kulupu li wile pini e jan 
kulupu anu kulupu - lon tenpo toki kulupu 
taso la wile ni li ken pali 


12 seme la tenpo toki kulupu li kama 
tenpo sike ali la lawa kulupu o pali e tenpo 
toki kulupu - kin jan kulupu li wile e tenpo 
toki kulupu la ona o toki sitelen e ni - jan 
mute li ni la lawa kulupu o pali e tenpo toki 
kulupu + tenpo toki kulupu la lawa kulupu 

o toki sitelen e pali wile pi tenpo toki 
kulupu tawa jan ali kulupu - ni la tenpo toki 
kulupu li pali e pali ali ni - jan li wile ante 

e pali wile la ona o toki e ni tawa lawa 
kulupu - ni la lawa kulupu li ante anu ante 
ala e pali - ona li ken pali e wile ona - 


kulupu - 5 


13 seme la kulupu li toki e wile ona 
lawa kulupu li toki e ni : pali seme li lon 
tenpo toki kulupu - ni la tenpo toki kulupu 

li pali e ona: jan mute kulupu li lon tenpo 
toki kulupu la kulupu li ken toki e wile ona - 
jan lili taso li lon la tenpo toki kulupu sin 

o kama lon tenpo lili kama - ali la lon tenpo 
toki kulupu ni sin la kulupu li ken toki e wile 
ona : jan wan o sitelen e toki ali pi tenpo 
toki kulupu e pali ali pi tenpo toki kulupu - 


kulupu li ken toki e wile ona la lawa kulupu 
li toki e pali ken wan ali + ni la jan ali li ken 
toki e wile ona - jan mute lon li wile e pali 
ken ni la pali ken ni li kama pali - jan ali lon 
li ken sona e toki wile pi jan ali - 


taso pali ken li ken ni : lipu alasa kulupu 

li kama ante - ni la jan pi mute suli li wile 

e pali ken ni la ona li kama pali - pali ken 

li ken ni: alasa kulupu li kama ante - pali ken 
li ken ni kin: kulupu li pini - pali ken tu ni la 
jan pi mute pi suli suli li wile e ona la ona 

li kama pali - 


14 toki lawa pi kulupu ni taso 

kulupu li ken pali e toki lawa sin tawa ona 
taso - tenpo toki kulupu taso li ken pali anu 
ante anu weka e toki lawa ni - 


15 kulupu li pini la seme 

kulupu li pini la jan pi kulupu lawa li weka 

e wawa ali ona : taso tenpo toki kulupu 

li wile e jan ante la jan ante ni li ni - kulupu 

li pini la wawa ali kulupu o tawa jan ni anu 
kulupu ni : ona kin li alasa e ni : jan mute 

li sona e toki pona e musi pi toki pona 

e kulupu pi toki pona - I 


1 ona o alasa e ni : kulupu li alasa e ni 
2 ni taso : lawa kulupu en tenpo toki kulupu 


3 tu wan 


6 - pilin 


O 


lawa poki sin 


tan jan Alonola 


=> sina lon ma Elopa la sina sona e lawa poki 


sin. sina wile moku e telo tan poki li open 
e ona, ike a! lawa poki li weka ala li awen 


lon ona. ni li tan seme? 


kulupu lawa pi ma Elopa li pali e toki lawa 
sin ni: poki kiwen ale o wan o tu ala. sina 
ken weka e lawa tan poki la ona li tu. ma 
mute la poki telo li pini la jan li pali e poki 
sin kepeken poki jaki. lawa poki li weka tan 
poki la ona li jaki e ma. kin la jan li ken ala 


kepeken e ona tawa poki sin anu ijo ante. 


taso mi la ni ale li nasa. mute a la lawa poki 
li awen lon tenpo pini kin! kin la ona li nasa 
tawa uta mi. lawa sin ni li lili ala e jaki tan 
poki kiwen. mi la jan o kepeken e poki lon 
tenpo mute o pali sin ala e ona. taso lawa 
sin ni li ike ala. ken la tenpo kama la jan 

li kepeken e poki telo lon tenpo mute li pali 


ala e jaki mute. I 


9 


tomo lawa 
pi ma Tosi 


tan jan Alonola 


open 
ma Pelin la tomo lawa pi ma Tosi li lon. 
ona li kama lon la ma Tosi ni li lon ala. 
tenpo pini weka la jan mute ala li lawa 
e ma Tosi. kulupu lili li lawa e ona. jan 
lawa nanpa wan li jan Wilen nanpa wan 
(Wilhelm 1). taso tenpo ni la tomo ni 

li tomo pi lawa kulupu li suli mute tawa 


jan Tosi. 


jan mute li wile pali e sitelen tomo. jan 
pali li kepeken e sitelen ni tawa pali. 
taso sitelen tomo wan taso li ken lon. 
jan mute li pana e sitelen. pini la sitelen 
pi jan Walo (Paul Wallot) li pona nanpa 
wan. 


ni la jan Wilen li supa e kiwen nanpa 
wan lon tenpo sike nanpa luka luka luka 
tu wan ale mute mute mute mute tu tu 
(1884). taso ona li pali ala e tomo ni. 
jan mute li pali e ona. taso jan li pali 

e tomo ni tan seme? ma Tosi li kama ma 
wan la kulupu lawa li kama suli a. ona 


ale li lawa lon tomo ni. 


sona : 7 


tenpo pini 

utala suli nanpa wan li pini la ma Tosi 

li kama ante. jan li ken toki e wile ona. ¡ke la 
kulupu Nasi (Nationalsozialisten) li kama 
lawa. tenpo ni la seli suli li lon tomo lawa pi 
ma Tosi. mi ken ala toki e ni: jan seme li seli 
e tomo lawa. taso kulupu Nasi li toki e ni: 
jan pi kulupu ante li seli e tomo. kulupu 
Nasi li wile anpa e kulupu ante li wile weka 
e ona. ni la ona li poki e jan tan kulupu ante 
li ante e lawa. kulupu Nasi taso li kama 


lawa. 


utala suli nanpa tu li pini la ma Tosi li kama 
tu. tomo lawa li lon ma Tosi pi pini suno. 
ona li lon poka pi ma Tosi pi kama suno. 


taso jan li kepeken lili e tomo lawa. 


ma Tosi li kama wan sin la jan li pona 
e tomo lawa pi ma Tosi. jan li pali e sike suli 
lon sewi ona. pali ale li pini la kulupu lawa 


li lon tomo lawa pi ma Tosi. 


tomo 
sona tomo la tenpo nasin mute li lon. tenpo 


pini a la nasin tenpo pi kama sin li lon. taso 
nasin ni li kama lili. taso ma Tosi li kama 

wan la jan li wile e ni: ni li tenpo sin pi kama 
sin. ni la ona li pali e ijo mute sama nasin pi 
tenpo pini. jan li pali e tomo lawa pi ma Tosi 


kepeken nasin tenpo sin pi kama sin. 


tomo la palisa mute li lon. mi la sinpin 

li pona lukin a. tomo sike suli li lon sewi 
ona. kiwen pi tomo sike li kiwen pi ken 
lukin. sina ken lukin tawa insa lon ona. 
tomo la tomo sike ni li sin. open la ona li lon 


ala. 


toki lili ni li lon sinpin tomo: tawa kulupu 
Tosi (DEM DEUTSCHEN VOLKE). kon ona 

li ni: kulupu lawa ni li pali tawa kulupu Tosi. 
kon ni li ike tawa jan Wilen tan ni: kulupu 
Tosi li ken toki e wile ona. lawa kulupu 

o awen! I 


8 sona 


toki pakala 


tan jan Kasape 


=» jan li wile toki la ken la ona li toki e wile 


ona ala: kulupu li toki pona lon ma Pelin la 
mi kute e toki ni mute pakala : jan Toma 

li toki e ni: «tene tomo sona» - kin! jan Ke 
Tami li toki e ni: «mi ken ala Kika pena jo 
pona e lipu» - pakala ni li musi - taso seme 


li pali e ona - 


kulupu suli li alasa e sona ni : tenpo ni la 
ona li toki e ni : lawa li pali e toki la pali ni 

li wan ala li tu - lawa li kama toki la ona 

li kama jo a? e toki wile e kalama wile - ni a 
la lawa li jo la ona li toki e jo ona: taso lawa 
li jo e toki wile taso ala e toki ante mute - 
tan ni la toki pakala li ken - pali lawa mute 


li ken pakala e toki - mi toki e pali ni san? - 


nanpa wan la lawa li kama jo e toki la ona 

li kama jo lili e toki mute sama - jan Ke Tami 
li wile toki e «jo pona» li toki e «luka pona» - 
ni li nasa ala - a? jo mute li lon luka : ni la 
lawa li kama jo e nimi «jo» la ona li kama jo 
lili e nimi «luka» kin sama la lon tomo moku 
la jan Simiman li toki e ni : «telo lete walo 

li lon» - ken la jo «telo walo» li sama jo «telo 
lete» lon lawa ona + ni ante li ken: ona li oko 


e telo lete lon tenpo pi toki ona - 


nanpa tu la lawa li kama jo e toki la ona 
li kama jo lili e nimi ali pi kalama sama + ni la 
sina wile toki e nimi «lipu» la lawa sina 


li kama jo e nimi «lupa» kin - ni li lon lawa 


mi a lon tenpo pini - a mi toki pakala ni 

e nimi «lipu» - lon ma Pelin la jan Ke Tami 
li toki e ni : «ma ale pimeja pi ma Elopa» - 
ona li wile toki e «pi ma» li toki e «pimeja» - 


kalama ni li sama - 


nanpa san la lawa li wile toki e jo ona la ona 
li ken toki e jo ante : jan Toma li toki e «tono 
sona» la lawa ona li jo e kalama ali pi toki 
«tomo sona» - ona li wile toki e kalama «m» 
pi nimi «tomo» la lawa ona li kama jo suli 

e kalama «n» pi nimi «sona» a kalama «n» 

li sama kalama «m» - ni la toki «tono sona» 

li kama + tan pakala ni la mi kama sona e ni : 
lawa jan li kalama e toki la ona li sona 


e kalama wile pi tenpo kama - 


kepeken sona ni la mi ken musi e musi - mi 
ken pali e toki nasa - ona o jo e kalama mute 
sama - ni la sina o kalama e toki ni kepeken 
tenpo lili - o kalama e ni : «lawa li alasa 
kalama li kama ala kalama pakala la lawa 

li wawa a» - pali suli anu seme - lawa sina 

li kama jo suli e toki mute lon tenpo lili ni 
la ken ni li suli : sina toki e kalama pona lon 


tenpo ike - 


taso ken la lawa li pali sama ni ala : kulupu 
li wile sona e nasin lawa la ona li toki 

e nasin ken pi toki pakala : ni la ona li alasa 
e toki pakala mute li pali e pali nasa mute 
lon jan: ona li kama sona e pakala sin la 
pakala li ken ala lon nasin ni la nasin li pini 
ken - ni la kulupu li alasa e nasin ante - 
kulupu li awen ni - ni la ona li awen wawa 


e sona ona: I 


lkinla ?likamajo 3tuwan %tanni: 


o pali 
e telo kili jelo 


tan jan Nowa 
sitelen li tan jan Alonola 


=» sina mute la seli li lon ma sina. 


seli la telo lete li pona mute 
tawa mi a! ken la ona li pona 
tawa sina kin. ni la mi pana 

e sona ni: nasin pali pi telo kili 
jelo. ale la mi kepeken nasin ni. 
tenpo pini la mi pali e telo kili 
jelo la suwi li awen ko lon telo. 
suwi en telo li kama ala wan. 
taso nasin ni la suwi en telo 


li wan. 


mi jan lili la mi esun e telo kili 
lon ma tomo mi. mi en mama mi 
en mama majuna mi li pali e ona 
kepeken nasin ni. mi tawa 

e poki pi telo jelo tawa sinpin pi 
tomo mi li sitelen e ni lon supa: 
"o esun e telo kili mi!" mi awen 
tawa kama jan. taso la mi kama 
jo e mani pi lili taso. ni li tan ni: 
mi moku e telo kili mi li esun lili 
e ona. ona li pona suli la mi wile 
moku e ona li wile ala pana 


e ona tawa jan ante! 


sina mama tawa jan lili (anu 
sina jan lili!) la ken la sina wile 
esun e telo kili jelo. ante la sina 
wile moku taso. ni ale la toki 
sona ni li pona tawa sina. 


o awen lukin! 


sona : 9 


sina wile e ijo ni: o pana e ona tawa poki 
sin. sina o wile pana 
telo = 
e poki ni tawa lete. 
ko suwi sidus 
o pana e telo kili jelo 
telo tan kili jelo. (sina tawa ona. o sike e poki. 


ken weka e ona tan kili E 
: N o len e sewi ona. o lete 
jelo. ante la sina ken 


N e ona. 
esun e telo ni tan tomo 

esun. nasin ale sina wile moku e telo 
li pona!) kili suwi sina la o pana 


e telo jelo sina pi suwi 


suli pi ijo ale ni o sama. eee 
Pry mute tawa poki lili. 


sina wile e telo lete kin. o pana e telo lete tawa 


suli ni li ken nasin mute. ona. o pana e telo lili 

jan ante li ken wile suwi pi o uta e ona. ona li suwi 

wawa ante. pi wawa ike tawa sina 

: sata la o pana e telo sin. 

nasin pali li ni: i N . 

o ni tawa ni: suwi telo 

o pana e ko suwi e telo li wawa pona tawa 

pi suli sama tawa poki. sina. 

poki o ken kama seli h h 

sina wile la o pana 

mute. N 
e kiwen lete. 


o pana e poki tawa seli. E : 
sina wile la o pana 


o sike e ona tawa tenpo e telo nasa lili. tenpo 
ni: suwi li ko ala. suwi mute la mi ni kin ;) 


en telo o kama wan. 
o moku pona! mi wile e ni: 


o weka e ona tan seli. — ona li lete e sina lon tenpo 


o awen tawa ni: poki seli. = 
li kama seli ala. 


10 - sona 


toki Sonko 
li kama toki lon 


tan jan Alonola 


3 mi kepeken e nimi “toki lon”. mi toki 


e ona la, mi wile toki e ni: kulupu lawa 
li toki e ni: toki ni li toki. kulupu ni li ken 


lawa e toki ona. 


ma Posuka la, toki mute ala li lon. mute la, 
jan li toki taso e toki Posuka. taso toki lili 
ante li lon: toki Sonko ($lönskö godka) en 
toki Kasepi (kaszebsczi jazek) li lon. taso 
kulupu lawa pini li wile ala e ni: toki Sonko 


li toki lon. 


tenpo pini mute la, toki Kasepi li kama toki 
lon. kulupu Elopa pi toki lili li lawa e nimi 
toki lon ma Elopa. ona li toki e ni: toki 
Kasepi li toki. toki Sonko li toki ala. mi la, ni 
li ike mute tan ni: mi toki kepeken toki 
Sonko, taso mi lon ala ma Sonko. ni la, mi 
ken toki lili kepeken toki Sonko. ni la, mi 
wile kama sona e ona kepeken lipu sona. 
taso lipu sona li lon ala tan ni: jan li kama 
sona ala e toki Sonko lon tomo sona. ni la, 


toki Sonko li toki lawa ala. 


toki lawa li seme? lawa li jo e kon mute. mi 
en ni la, toki lawa li lon lipu, li lon tomo 
sona. kulupu toki li lawa e toki ni, li toki 

e ni: o sitelen e nimi ni kepeken nasin ni. 
sona toki la, jan li kepeken e nimi ni tan toki 
Tosi: Ausbausprache. mi la, toki ni li toki 


lawa. toki Sonko li toki ni ala. toki Sonko 


kulupu Sonko la waso ni li suli li waso ona 


li jo e nimi mute kepeken nasin sitelen 


mute. 


nasin sitelen suli tu li lon: Slabikörzowy 
szrajbonek en Steuerowy szrajbunek. ni 

li nasa mute. toki pona la, nasin sitelen 
mute li lon kin: sitelen pona en sitelen 
sitelen en sitelen Lasina en sitelen ante. 
taso nasin ni li ante mute. nasin Sapikosowi 
en nasin Sojelowi li sama mute, li ante lili 
taso. mi wile e ni: toki Sonko li kama toki 
lon la, jan lili o kama sona e nasin sitelen 
wan taso - taso tenpo ni la, jan lili li kama 
sona e nasin sitelen ala, li kama sona ala 
e toki Sonko. 


tenpo pini lili (20-03-2024) la jan li open 
toki lon tomo lawa pi ma Posuka e ni: toki 
Sonko o kama ala kama e toki lon. kulupu 
lawa Pise (PiS) li wile ala li wile paket 

e lawa sin ni. tomo lawa tu pi ma Posuka 

li toki e ni: toki Sonko li toki lon! taso jan 
lawa Tuta (Duda) pi ma Posuka li pake 

e lawa sin ni. ona li toki e ni: toki Sonko 

li toki lon la ni li ike tawa ma Posuka. ni la, 


toki Sonko li toki lon ala. 


mi wile e ni: toki lili ale o kama toki lon! IT 


1 pini 


sona pi ken ala 


tan jan Nikola 
sitelen li tan jan Alonola 


= ilo sona li kama la, sona suli li kama ken. 


sina wile sona e ijo la, sina ken toki tawa ilo 
sona. ni la, ilo sona li ken alasa lon kulupu 
suli pi ilo sona, anu ona li ken pali e sona 
sin. ken la, sina wile tawa tomo esun mute. 
sina wile sona e ni: nasin seme li ken lili 

e tawa sina? ilo sona li ken pali e sona ni. 
taso sona ale li ken ala ken? tenpo lili la, 


sona li ken ala... 


toki nasa 
ken la, tenpo pini la sina kute e toki nasa 


sama ni: 


toki ni li lon ala. 

mama li toki: “sina kama moku 
e soweli lili”. 


ni li sama: seme li kama? akesi li kama moku 
la, soweli mama li sona pona la, akesi 

li kama ala moku. akesi li kama ala moku la, 
sona pi soweli mama li ike la, akesi li kama 


moku e soweli lili a! 


sona pi ken ala li musi tawa mi. mi ken pana 


e toki nasa ante: 


jan sewi li wawa. ona la, ale li ken. 
ni la, ona li ken ala ken pali e kiwen 
pi suli ni: kiwen li suli suli suli la, jan 
sewi li ken ala tawa e ona. 


ona li ken pali e ona la, ale li ken ala; ona 
li ken ala tawa e kiwen. ona li ken ala pali la 


- lona! - ale li ken ala kin. taso, wawa pi 


jan sewi la, ale o ken... 


toki ni li nasa. toki ni li lon la, toki ni o lon N N PONIEN 
open lipu la, sina toki e ilo sona 


tan seme? 


sina kama sona e ni: sona li ken ken ala. 


ala. toki ni li lon ala la, toki ni o lon. ni la, 
toki ni li lon ala lon? ni li sona pi ken ala. 


toki nasa ni li tan tenpo pini mute tan ma 
im | p p tenpo sike pini nanpa 1936 la, jan Alan 
Elena. nimi ona li “sona pi ken ala tan ma , , | y 
= : NU Tuwin (Alan Turing) li pana e sona suli. 
Kisi (Kpftn)”. toki musi pi tenpo pini mute UJ . . 
) , KEN | nasin pi ilo sona li ken ala pali e sona ale. 
la, jan sona Pilita (OMtac ó KWoc) li moli do ia À 
; ona li toki e sona ni: 

tan ni: ona li toki insa mute e toki nasa ni, 


li lape ala tan ni. ilo sona li pali la, ken li tu: 


sona ante pi ken ala li lon. toki musi la, wan) ilo li pali, li pini pali 


akesi ike li weka e soweli lili tan tu) ilo li awen pali lon tenpo ale, 


soweli mama. akesi li toki tawa li pini lon tenpo ala 


soweli mama: “mi kama pali e ijo aĉi ] e : aa 
mi toki tawa ilo sona: o lukin e nasin pali pi 


kepeken soweli lili sina. sina ken : Ny i 
a N N ilo sona ante. o toki e ni tawa mi: ilo sona 
sona pona e pali kama mi la, mi 


LL s : ante li kama ala kama pini e pali ona? > 
moku ala e soweli lili sina a!” soweli 


12 - sona 


lukin la, toki ni li nasa ala, anu seme? taso, 
nasa li len... tan wile sona ni la, sona pi ken 
ala li kama. jan Alan Tuwin li toki e sona 
suli ni kepeken wile sona ante. ilo sona 

li ken sona e pini pali pi ilo ante la, seme 

li ken? ilo sona li ken sona e ni la, ilo nasa 


li kama ken. ilo nasa li pali e ni: 


wan) o lukin e nasin pali pi ilo sona 
ante 


tu) ilo sona ante li kama pini e pali 
ona la, o awen pali lon tenpo ale 


tu wan) ilo sona ante li pini ala 
e pali ona la, o pini pali 


ilo li nasa tan ni: sina ken toki tawa ilo ni 

“o lukin e nasin pali sina pi tenpo ni: sina 
lukin e nasin pali sina a”. sina toki e ni la, 
ilo nasa li pini ala pini? pini la, ona o pini 
ala. pini ala la, ona o pini a! lon la, ni li sona 
pi ken ala. tan ni la, ilo nasa ni li ken ala 


lon. 


ken la, ilo ante sama ilo nasa li ken sona 
e pini pali pi ilo sona ante lon tenpo mute. 
ken la, ona li ken sona lon tenpo lili taso. 
taso mi sona e ni: ona li ken ala sona lon 


tenpo ale. 


ni li musi taso, anu seme? 

ken la sina pilin e ni: “ni ale li musi. taso ni 
li pona ala tawa ilo pi ma lon. wile sona mi 
li nasa ala la, sona ale pi wile mi li ken.” 
taso, wile sona li nasa ala tawa oko sina la, 


ona li ken len kin e sona pi ken ala. 


mi la, sina sona e ni: tenpo pi mute lili la, 
jan ike li pali e jaki pi ilo sona. sina kama jo 
e jaki ni la, jaki li ken pakala e ilo sona sina. 
ken la, ona li weka e lipu ale sina. ken la, 


sina o pana e mani tawa jan ike tawa ni: 


jan Alan Tuwin 


sina kama jo sin e lipu sina. taso pona la, ilo 
pi weka jaki li lon. ilo pi weka jaki li alasa 


e sona ni: jaki li lon ala lon ilo sona? 


jan li ike la, ona li ken wile e ni: ilo sona sina 
li kepeken wawa mute mute mute tawa ala. 
ona li kama pakala tan ni. ni la, jaki li ken 
awen pali lon tenpo ale kepeken ilo sona 
sina. ilo pi weka jaki li ken ala ken sona 
pona e jaki sama ni lon tenpo ale? tan sona 
suli pi jan Alan Tuwin la, ken ala a! ken la, 
ona li sona e jaki mute mute, taso ona li ken 
ala sona pona e jaki ale. jan li pali e ilo pi 
weka jaki la, ona o sona e ni: ilo ona li ken 
ala weka e jaki ale. ona li awen ike lili lon 


tenpo ale. 


sona pi ken ala li ike tawa ni, li ike tawa ijo 
ante kin. tenpo sike 2020 la, jan li pali 

e sona sama tawa musi wawa nasa: kulupu 
(Magic: The Gathering). musi supa ni 

li kepeken lipu lili mute tawa utala. musi 

li open la, sina ken jo e lipu lili utala pi ike 
suli. sina wile sona e ni: mi ken ala ken anpa 
e jan ante kepeken lipu lili mi? ken ala la, 


sina wile ala utala. 


ike la, ni li sona pi ken ala. ni li tan ni: musi 
wawa nasa: kulupu li suli suli la, jan li musi 
e ni la, ona li pali wawa li pali sama ilo sona. 
jan li musi la, ona li pali e sona pi pini musi. 
pali ni li kama ala kama pini? ken la, ala. ni 
la, sona suli pi jan Alan Tuwin la, ilo ante 

li ken ala sona e ni: ona li lukin e musi sina 


li sona e pini ona. I 


ijo li lon. 

insa pi lawa mi li wawa suli. 
ona li tan tenpo ona li tawa mi. 
wile sona ante li ken ala. 

ken mi en wawa mi li utala ala. 


utala ale li ken pana e pilin nasa tawa mi. 


mi lawa. 

mi ala la mi ken ala lawa e ijo. 
seme pakala li ken tan mi weka? 
mi o kama ala lon toki ni. 

o kute: pona lawa li tan ala! 

mi la ala li lawa e mi! 

taso jan ante li lon. 


sona la pakala pi nasin lawa li ken kama. 


mi ken anpa e lawa mi lon kulupu. 
wawa lawa li kama lili la 

mi suli mi kulupu taso. 

lawa li wile ala e mi kulupu la 


mi wile ala awen lon lawa. 


toki lawa tu 


musi : 13 
lipu li pana e sona tan lipu ni: 


lipu Wikipesija pi toki Inli: Philitas_of_Cos, 
Crocodile_dilemma, Omnipotence_paradox 


lipu pi tomo sona Kan: https://www.khanacademy 
.org/computing/ap-computer-science-principles 
/algorithms-101/solving-hard-problems/a 
/undecidable-problems 


lipu Wesi: https://www.reddit.com/r/magicTCG 
/comments/bgiz6j/magic_the_gathering_is 
_turing_complete/ 


tan jan Ke Tami 


= ni li toki tu. taso nimi ale pi ona tu li sama. 


ijo li lon insa pi lawa mi li wawa. 
suli ona li tan tenpo. 

ona li tawa. 

mi wile sona: ante li ken ala ken? 
mi en wawa mi li utala ala utala? 


ale li ken pana e pilin nasa tawa mi. 


mi lawa mi ala la 

mi ken ala lawa e ijo seme? 

pakala li ken tan mi. 

weka mi o kama ala lon. 

toki ni o kute pona! 

lawa li tan ala mi la ala li lawa e mi taso... 
jan ante li lon sona la 


pakala pi nasin lawa li ken kama. 


mi ken anpa e lawa. 

mi lon kulupu wawa. 

lawa li kama lili la mi suli. 

mi kulupu. taso lawa li wile ala e mi. 


kulupu la mi wile ala awen lon lawa. I 


14 - musi 


toki musi aku 


tan soweli Eli 


=» toki pona li lili. toki musi aku (haiku) kin 


li lili. ona li lili tan mute nimi ona tan nasin 
toki ona. taso ona tu li ken pana e pilin suli. 
jan ken kama sona e nasin lukin ante 


kepeken ona. 


jan mute li sona e ni. toki aku li jo e linja tu 
wan. linja nanpa wan en linja nanpa tu wan 
la kalama li luka li tan kulupu a-e-i-o-u. 
linja nanpa tu li jo e kalama luka tu. ni la 
nimi «soweli» li kalama tu wan. nimi «pilin» 
li kalama tu. 


sina wile pali e toki aku la sona ni kin li ken 


lawa e pali. 


o toki e ma, e soweli, e waso, e kasi, 
e tenpo, e lon jan, e ijo sama ni. toki li ken 


toki e ijo ali. taso ona mute li ni. 


o kepeken nimi kipisi. nimi kipisi li seme? 
ona li pana e sijelo tawa toki sina. ona 

li pana e pilin pi ijo pini anu ijo ante kama. 
toki pona la nimi li ken ni: taso, anu, a, o, n, 
kin, ala. nimi mute li lon ala lon toki pona. 
tan ni la pilin pini anu pilin pi ijo ante kama 
li ken kepeken nasin mute. 

o toki ala e pilin sina taso. ante la o toki 


e tan pi pilin sina. seme li pana e pilin tawa 


sina? ni la jan ante kin li kama pilin. 


sina ken pali e toki aku kepeken tenpo lili 


anu tenpo suli. tan lili ona la ona li ken 


awen lon lawa sina. tenpo pini la jan mute 
li pali e toki aku pona a. sina lukin e ona la 


sina ken sona e nasin pona pi toki aku. 


ma Nipon li mama e toki musi ni. taso jan ali 
li ken sona e ona e pilin suwi tan nasin ona. 


o tawa ma suwi pi toki aku! I 


telo lili la 
akesi li kama lon. 
kalama telo. 


- jan Paso (Basho, tan ma Nipon) 


ma ni li sama 
telo lili wan taso - 
ken o ken taso! 


- jan Isa (Issa, tan ma Nipon) 


mun lili mute 
o awen lon poka ma! 
ma li wan li wan 


- soweli Eli 
telo li anpa 
laso li wawa tan ni 
sewi li anpa 
- jan Jasepe 
anpa kasi la 


sina ken lape pona. 
o pilin e kon 


-jan Lija 


musi : 15 


seme li mi 


tan jan Alonola 


= sina oko e sijelo mi 
loje walo li lon selo mi 
mi jo ala e len 
tasomijoen 


linja sike monsi 


mi moku e ijo mute 
mi a ken pona kute 
taso nena mi 

li wawa suli 


mi ken pilin e kon ali 


jan li joe mi a la 


mi mani pi suli ala 
jan li toki e ni: 


mi lon telo jaki 


taso mi la jaki ala ai J 

G Hello! You're looking at lipu tenpo, a magazine written in Toki Pona. 


Maybe you're new and want to know more about this language. Great! 


This page hopes to answer some of your questions. 


What is Toki Pona? 


Toki Pona is an elegant minimal language. It was created by the 


Canadian linguist Sonja Lang in 2001. It has only got 14 letters and 


about 130 words. 


Why would I learn Toki Pona? 


Despite how tiny the language is, it is still possible to describe any 


concept with it. This might fascinate you. Maybe you just want to take 


a break from the complex world we live in. Or perhaps you just want 


to talk to your friends without others knowing what you're saying. 


How can | learn Toki Pona, and where can | use it? 
There is the official book: Toki Pona: The Language of Good by Sonja 


Lang. It teaches how to use Toki Pona. Sonja made a Toki Pona 


Dictionary too. There are also several free online courses. You can 


find Toki Pona groups and learning resources on tokipona.org, the 


official website, as well as on our own website: liputenpo.org. I 


Do you want to contribute? 
That's great! You can join us on 
liputenpo.org. We communicate 
in a Discord server. 


sina wile pali tawa lipu tenpo la 
o tawa lipu liputenpo.org - lon 
ona la sina ken tawa ma mi - jan 
pali li toki lon ona - sina kama 
lon kulupu la ni li pona a + 


All text and images in this 
document are licenced under 
a CC BY-SA 4.0 licence, unless 
indicated otherwise. 


sina wile pana anu ante e ijo pi 
lipu ni la o lon nasin - nimi nasin 
li lon poka pi ijo ni la o lon ona - 
tawa ijo ali ante pi lipu ni la 

o lon nasin CC BY-SA 4.0 - 


